**Contract de furnizare**

**Nr. ............. din ..................**

1. ***Încheiat între:***

**ȘCOALA NAȚIONALĂ DE GREFIERI,** cu sediul în București, Bd. Regina Elisabeta nr. 53, sector 5, telefon 021.40.76.209, fax 021.315.38.17, cod fiscal 13522812, cont bancar RO11TREZ23A655000580202X deschis la Trezoreria sector 5, reprezentată prin domnul judecător Andrei - Dorin BĂNCILĂ, în calitate de director, având calitatea de **achizitor**, pe de o parte

**şi**

**SOCIETATEA ...........................................................,** cu sediul in ................................... str................... nr............................, sector ......, tel./fax: ........................./...................., e-mail......................................... număr de înmatriculare ........................, cod fiscal .................. , cont nr. RO.............................., deschis la Trezoreria ..................................................., reprezentată prin............................................. în calitate de **furnizor**  pe de alta parte.

1. ***Definiţii***
	1. În prezentul contract următorii termeni vor fi interpretaţi astfel:
		* 1. ***achizitor şi furnizor*** - părtile contractante, aşa cum sunt acestea numite în prezentul contract;
			2. ***contract*** – reprezintă prezentul contract şi toate anexele sale.

***c. caz fortuit*** – eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;

***d. forţa majoră***- un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

***e. pachete –*** *pachete**cu materiale de informare și publicitate*care conțin următoarele: ***mapă (1 buc), pix (1 buc), stick USB (1 buc), blocnotes (1 buc).***

***f. preţul contractului*** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

***g. produse*** - bunuri cuprinse în anexa/anexele la prezentul contract şi pe care furnizorul are obligaţia de a le livra conform contractului;

**h. *servicii*** *-* servicii aferente livrării produselor, cum ar fi transportul, asigurarea, instalarea, punerea în funcțiune, asistență tehnică în perioada de garanție si orice alte activități a căror prestare fac obiect al contractului;

**i*. zi*** - zi calendaristică; ***an*** - 365 de zile.

**3. *Interpretare***

**3.1.** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2.** Termenul “zi” sau “zile” sau orice referire la zile reprezintă zile calendaristice dacă nu se specifică in mod diferit.

**4. *Obiectul contractului***

**4.1.** Obiectul prezentului contract îl consituie ***achiziționarea și furnizarea*** unui număr de maximum ***3710 pachete în cadrul proiectului “FEPEAJU-Formare eficientă pentru practici etice, administrative si judiciare unitare”,*** finanțat de Fondul Social European prin Programul Operațional Capacitate Administrativă 2014 - 2020***.***

**4.2.** Furnizorul se obligă să livreze ***pachetele*** conform Cerințelor minime și obligatorii prevăzute în Anexa nr. 1, conform specificațiilor tehnice din Propunerea tehnică (Anexa nr. 3), precum și respectând modelele machetă pentru mape și blocnotes.

**4.3.** ***Pachetele*** vor fi livrate eșalonat la cererea achizitorului, în trei tranșe, potrivit art. 6.

4.4. În cazul stării de urgenţă sau stării de alertă declarate conform dispoziţiilor legale, în cazul intervenirii unei situaţii pandemice recunoscute la nivel statal ori în cazul intervenirii unor modificări privind nevoia de formare a grupului ţintă, Autoritatea Contractantă are dreptul de a renunţa unilateral la furnizarea anumitor produse care fac obiectul contractului, cu reducerea proporţională a valorii contractului aferentă produselor nelivrate.

**5. *Prețul contractului***

**5.1.** Preţul total al contractului este de **......................................** lei fără TVA, respectiv **....................................** lei cu TVA și prețul unitar/pachet este de **.....................................**lei fără TVA, respectiv **......................**lei cu TVA, conform Anexei 2 – Propunere financiară, la prezentul contract, pentru un număr de maximum 3710 pachete cu materiale de informare, comunicare și publicitate.

**5.2.** Prețul contractului este ferm, în lei, pe toată perioada de derulare a contractului.

**5.3.** Prețul contractului include şi valoarea transportului și asigurarea produselor de la sediul Furnizorului până la sediul Achizitorului.

**6*. Durata, etapele și termenele* *de* *executare a contractului***

**6.1.**Prezentul contract își produce efectele de la data semnării sale de către ambele părți până la stingerea obligațiilor reciproce dintre părți, dar nu mai târziu de data încetării relaţiei contractuale între Şcoala Naţională de Grefieri şi Autoritatea de Management POCA, respectiv 22.12.2023.

**6.2**. Etapele și termenele de executare a contractului sunt următoarele :

***A) Etapa nr. 1 – Analizarea și verificarea conformității pachetelor***

- în termen de cel mult 5 de zile de la semnarea contractului, furnizorul va livra achizitorului câte o mostră din fiecare obiect component al pachetului pentru verificarea conformității.

- în termen de cel mult 2 zile de la livrarea mostrelor, achizitorul va comunica furnizorului eventuale corecții/modificări care trebuie aduse acestora, iar furnizorul va înainta forma finală a mostrelor în termen de cel mult 3 zile, care trebuie confirmată de către achizitor, într-un termen de cel mult 2 zile de la primire.

***B) Etapa nr. 2 – Calendarul de livrare a pachetelor***

- **Livrarea se va face de către furnizor, gratuit, la sediul Școlii Naționale de Grefieri din București, B-dul Regina Elisabeta, nr. 53, Sector 5, etaj 5, potrivit tranșelor indicate mai jos, în termen de 30 de zile de la confirmarea mostrelor de către achizitor, astfel:**

- prima tranșă, compusă din 1855 de pachete, va fi livrată de către furnizor până la data de 15 martie 2022; se va încheia un proces-verbal de recepție la sediul achizitorului;

- a doua tranșă, compusă din 1400 de pachete, va fi livrată de către furnizor până la data de 01 martie 2023; se va încheia un proces-verbal de recepție la sediul achizitorului;

- a treia tranșă, compusă din diferența de pachete indicată expres de către beneficiar, care poate fi de maximum 455 de pachete, va fi livrată de către furnizor, în baza comenzii ferme a achizitorului, până la data de 15 septembrie 2023; se va încheia un proces-verbal de recepție la sediul achizitorului.

**7. *Documentele contractului***

**7.1.** Documentele contractului sunt:

* Anexa nr. 1 – Cerințele minime și obligatorii;
* Anexa nr. 2 – Propunere financiară;
* Anexa nr. 3 – Propunere tehnică;
* Machetele pentru mape, blocnotes;

**8. *Caracterul confidențial al contractului***

**8.1.** Părțile se obligă să respecte legislația în vigoare cu privire la protecția datelor cu caracter personal.

**8.2.** O parte contractantă nu are dreptul, fără acordul scris al celeilalte părţi:

**a**. de a face cunoscut Contractul sau orice prevedere a acestuia unei terțe părți, în afara acelor persoane implicate în îndeplinirea Contractului;

**b.** de a utiliza informaţiile şi documentele obţinute sau la care are acces în perioada de derulare a Contractului, în alt scop decât acela de a-şi îndeplini obligaţiile contractuale.

**8.3.** Dezvăluirea oricărei informaţii faţă de persoanele implicate în îndeplinirea Contractului se va face confidenţial şi se va extinde numai asupra acelor informaţii necesare în vederea îndeplinirii Contractului.

**8.4.** Furnizorul se obligă să nu divulge, direct sau indirect, vreunei terţe persoane, conţinutul documentelor la care a avut acces în cadrul activităţilor presupuse de prezentul Contract.

**8.5.** O parte contractantă va fi exonerată de răspunderea pentru dezvăluirea de informaţii referitoare la Contract, dacă:

- informația era cunoscută părții contractante înainte ca ea să fi fost primită de la cealaltă parte contractantă;

- informația a fost dezvăluită după ce a fost obținut acordul scris al celeilalte părți contractante pentru asemenea dezvăluire; sau

 - partea contractantă a fost obligată în mod legal să dezvăluie informaţia.

**8.6.** În cazul încălcării obligaţiilor de confidenţialitate, cu excepţia cazurilor menţionate la punctul 8.5, partea lezată va avea dreptul la despăgubiri proporţionale cu prejudiciul suferit.

**9. *Obligațiile furnizorului***

**9.1.** Furnizorul se obligă să furnizeze produsele conform Contractului cu profesionalismul, eficiența, promptitudinea și diligența cuvenite angajamentului asumat, la standardele și performanțele solicitate prin specificațiile tehnice și prezentate în propunerea tehnică, anexă la Contract.

**9.2.** Furnizorul are obligația de a garanta că produsele furnizate prin contract sunt conforme cu specificaţiile tehnice, sunt în termenul de garanție şi fără nici un defect sau viciu ascuns.

**9.3.** Furnizorul are obligaţia de a garanta că produsele furnizate prin contract nu vor avea niciun defect ca urmare a proiectului, materialelor sau manoperei, sau oricărei alte acţiuni sau omisiuni ale furnizorului şi ca acestea pot fi folosite potrivit scopului lor.

**9.4.** Furnizorul are obligația, conform propunerii tehnice depuse (Anexa 3) de a furniza produsele ce fac obiectul contractului, în termenele stabilite la art.6.

**9.5.** Furnizorul are obligația să livreze si să transporte gratuit produsele ce fac obiectul contractului, la adresa: Bd. Regina Elisabeta, nr. 53, etaj 5, sector 5, București.

**9.6.** Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu calitatea produselor, iar furnizorul are obligația de a remedia/înlocui produsele în termen de maximum 3 zile, fără costuri suplimentare din partea achizitorului.

**9.7.** Furnizorul se obligă să despăgubească, să protejeze și să apere, pe cheltuiala proprie, Achizitorul și personalul acestuia împotriva oricăror reclamații și acțiuni în justiție sau orice alte cereri formulate de terți si/sau daune, costuri, taxe precum și cheltuieli de orice natură aferente, cauzate de orice act sau omisiune a Furnizorului în executarea Contractului, inclusiv ca urmare a încălcării de către Furnizor sau personalul acestuia a prevederilor legale în vigoare ori drepturilor de autor, ori altor drepturi de proprietate intelectuală sau industrială ale unor terțe persoane.

**9.8.** Furnizorul rămâne răspunzător pentru orice încălcare a obligațiilor sale contractuale și după încetarea Contractului, conform dispozițiilor legale și contractuale în vigoare.

**9.9.** Furnizorul are obligația de a prezenta toate informaţiile/documentele solicitate următoarelor persoane autorizate şi/sau organisme de control: autorităţilor naţionale cu atribuţii de monitorizare, verificare, control şi audit, serviciilor Comisiei Europene, Curţii Europene de Conturi, reprezentanţilor serviciului specializat al Comisiei Europene - Oficiul European pentru Lupta Antifraudă - OLAF și reprezentanţilor Departamentului pentru Lupta Antifraudă – DLAF, reprezentanților AM POCA.

**10. *Obligațiile achizitorului***

**10.1.** Achizitorul se obligă să achite prețul produselor furnizate, în condițiile prevăzute în prezentul contract.

**10.2.** Achizitorul se obligă să plătească prețul către furnizor în termen de cel mult 30 de zile de la data primirii facturii, sub condiția semnării de către ambele părți a procesului – verbal de recepție calitativă și cantitativă. Facturile pentru produsele furnizate vor menționa distinct codul/titlul complet al proiectului, cantitate, tariful (cu /fără TVA) per pachet și tariful total (cu/fără TVA).

**10.3.** Achizitorul va accepta la plată produsele furnizate în termenele și la standardele de calitate convenite prin prezentul Contract.

**10.4.** Achizitorul va pune la dispoziția Furnizorului informațiile considerate a fi necesare pentru îndeplinirea Contractului, sub condiția respectării prevederilor art. 9.

**11. *Livrarea și documentele care însoțesc produsele***

**11.1.** Furnizorul are obligația de a livra produsele la sediul Scolii Naționale de Grefieri din Bd. Regina Elisabeta, nr. 53, etaj 5, sector 5, București, respectând termenul de livrare prevăzut la art. 6.

**11.2**. Furnizorul va transmite achizitorului documentele care însoțesc produsele:

 a) factura fiscală - pe factură, în mod obligatoriu, vor fi menționate distinct: codul/titlul complet al proiectului - ,,*Proiectul cu titlul FEPEAJU- Formare eficientă pentru practici etice, administrative și judiciare unitare,* Cod SIPOCA 1156 / Cod MySMIS 152441, finanțat prin Programul Operațional Capacitate Administrativă 2014-2020, în baza contractului de finanțare nr. 622 din 23.12.2021, cantitate, tariful (cu /fără TVA) per pachet și tariful total (cu/fără TVA).

 b) certificat de calitate și conformitate;

 c) proces verbal de recepție cantitativă și calitativă;

 12. M**odalităţi de facturare, recepție și plată**

**12.1.** Plățile care urmează a fi realizate în cadrul contractului se vor face numai după emiterea facturii.

**12.2.** Plata contravalorii produselor furnizate se face prin virament bancar, în baza facturii, emisă de către Contractant pentru suma la care este îndreptățit conform prevederilor contractuale, direct în contul de Trezorerie al Contractantului indicat pe factură.

**12.3.** Plata se va efectua pentru fiecare factură în parte, după înregistrarea facturilor la Registratura Autorității contractante (B-dul Regina Elisabeta, nr. 53, sector 5**,** București, România), conform termenului stabilit prin contract.

**12.4.** Termenul de plată este de maximum 30 de zile calendaristice de la primirea facturii în original în condițiile de mai sus.

**12.5.** Moneda utilizată în cadrul prezentului Contract: LEU.

**12.6.** Facturile furnizate vor fi emise și completate în conformitate cu legislația română în vigoare.

**12.7.** Dacă factura are elemente greșite și/sau greșeli de calcul identificate de Autoritatea Contractantă și sunt necesare revizuiri, clarificări suplimentare sau alte documente suport din partea Contractantului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

**12.8.** Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor), vor fi stabilite în urma verificărilor efectuate de către Organele de Control Intern ale contractantului sau alte Organisme de control abilitate de lege.

**12.9.** Facturarea se va face în funcție de produsele efectiv livrate pe factură urmând a fi menționate distinct cantitatea, tariful (cu/fără TVA) per pachet și tariful total (cu/fără TVA).

**12.10.** Fiecare factură va fi însoţită de certificatul de calitate și conformitate și procesul-verbal de recepţie cantitativă și calitativă. Factura fiscală va fi emisă numai pentru contravaloarea produselor din procesul verbal, confirmate de către Achizitor.

**12.11.** Plata produselor se va efectua în baza următoarelor documente: a) factura emisă de Contractant după livrarea produselor; b) procesul verbal de recepţie a produselor livrate (*verificate și semnate de reprezentantul autorității contractante*).

**12.12.** Recepția produselor livrate se va face în conformitate cu caietul de sarcini. Operațiunile de recepție vor fi consemnate prin proces verbal întocmit în 2 exemplare originale *(unul pentru Contractant și unul autoritatea contractantă).* Un exemplar al procesului verbal va fi comunicat de Contractant către Autoritatea contractantă împreună cu factura aferentă.

**12.14.** Contractantul are obligația să deschidă cont de trezorerie conform OUG 146/2002.

**13. *Cesiunea***

**13.1.** Furnizorul are obligaţia de a nu transfera, total sau parţial, obligaţiile asumate prin prezentul Contract fără acordul prealabil scris al Achizitorului.

**14.** ***Forţa majoră şi cazul fortuit***

**14.1.** Forța majoră se constată de către o autoritate competentă.

**14.2.** Cazul fortuit se confirmă de către debitorul aflat în imposibilitate fortuită de executare a obligaţiei.

**14.3.** Forţa majoră si cazul fortuit exonerează părţile contractante de îndeplinirea obligaţiilor asumate prin prezentul contract, pe toată perioada în care acestea se manifestă.

**14.4.** Îndeplinirea contractului va fi suspendată în perioada de acţiune a forţei majore şi a cazului fortuit, fără a prejudicia însă drepturile ce li se cuveneau părţilor până la apariţia acesteia.

**14.5.** Partea contractantă care invocă forţa majoră/cazul fortuit are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**14.6.** Dacă forţa majoră şi cazul fortuit acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalteparţi încetarea de plin drept a prezentului contract subsecvent, fără ca vreuna din parţi să poată pretinde celeilalte daune-interese.

**15. *Sancțiuni pentru neîndeplinirea obligațiilor***

**15.1.** Neîndeplinirea, îndeplinirea cu întârziere sau într-un mod defectuos de către Furnizor a oricărora dintre obligaţiile contractuale, conferă Achizitorului dreptul de a considera Contractul reziliat de drept, Furnizorul fiind de drept în întârziere, fără nicio formalitate prealabilă şi fără intervenţia instanţei de judecată, precum şi dreptul de a pretinde plata de daune-interese egale cu prețul Contractului.

**15.2.** În cazul în care Furnizorul nu reuşeşte să-şi execute obligaţiile asumate prin Contract sau le execută cu întârziere, iar achizitorul nu optează pentru rezilierea de drept a contractului, atunci Achizitorul are dreptul de a calcula şi solicita ca penalităţi o sumă echivalentă cu 0,1% din prețul Contractului rămas de executat, pentru fiecare zi de întârziere, până la îndeplinirea obligațiilor asumate, furnizorul fiind de drept în întârziere.

**15.3.** În cazul în care Achizitorul nu onorează facturile fiscale emise în conformitate cu prevederile prezentului contract, în termenele prevăzute în contract, furnizorul are dreptul de a calcula şi solicita, ca penalităţi, o suma echivalentă cu 0,01% din suma restantă, pentru fiecare zi de întârziere, până la îndeplinirea obligației de plată.

**15.4.** În cazul întârzierilor la plată din cauze independente de voința beneficiarului, de exemplu, alocații bugetare insuficiente, neacordarea acestora sau rectificarea bugetară, art. 15.3. nu se aplică.

**15.5.** Achizitorul își rezervă dreptul de a denunța unilateral contractul, printr-o notificare scrisă, adresată Furnizorului, în condițiile art. 123 şi urm. din Legea nr. 85/2014 privind procedurile de prevenire a insolvenței şi de insolvență, în situația în care Furnizorul intră în insolvență.

**15.6.** Părţile contractante sunt răspunzătoare pentru respectarea obligaţiilor în domeniile mediului, social şi al relaţiilor de muncă.

**15.7** În cazul în care neîndeplinirea obligaţiilor de către contractant va avea drept consecinţă pierderea finanţării, daune-interese vor fi calculate la o valoare egală cu preţul contractului, la care se adaugă 10% din valoarea acestui contract.

***16. Conflictul de interese***

**16.1.** Părțile se obligă să întreprindă toate diligenţele pentru evitarea conflictului de interese, astfel cum acesta este definit şi reglementat în legislaţia naţională şi europeană.

**16.2.** Pe durata derulării Contractului, părţile se obligă să se informeze reciproc, în scris, în termen de maxim 3 (trei) zile lucrătoare de la luarea la cunoştinţă, în legătură cu orice situaţie care dă sau este posibil să dea naştere unui astfel de conflict.

**16.3.** Orice conflict de interese care apare în decursul executării Contractului trebuie notificat, în scris, fără întârziere către Achizitor.

***17. Prelucrarea datelor cu caracter personal***

**17.1.** Prelucrarea datelor cu caracter personal se realizează în conformitate cu prevederile legale în vigoare și potrivit *Informării persoanelor vizate cu privire la prelucrarea datelor cu caracter personal*, care este publicată pe pagina de internet a Școlii Naționale de Grefieri, [www.grefieri.ro](http://www.grefieri.ro/), secțiunea „Informare publică” - „Informarea persoanelor vizate cu privire la prelucrarea datelor cu caracter personal”, respectiv afișată la sediul Școlii Naționale de Grefieri, din București, Bulevardul [Regina Elisabeta nr. 53, sector 5](https://maps.google.com/?q=Regina+Elisabeta+nr.+53,+sector+5&entry=gmail&source=g).

**18. *Încetarea și desființarea contractului***

**18.1.** Contractul poate înceta:

a) la expirarea perioadei pentru care a fost încheiat;

b) prin acordul părţilor;

c) prin reziliere unilaterală, la solicitarea achizitorului, în condiţiile prevăzute în contract;

d) prin denunțare unilaterală de către Achizitor a prezentului contract, în termen de cel mult 30 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale astfel încât îndeplinirea contractului ar fi imposibilă sau în cazul rezilierii din orice motiv de către AM POCA a contractelor de finanțare a proiectului. In acest caz, Furnizorul are dreptul de a pretinde numai plata corespunzătoare pentru partea din contract îndeplinit până la data denunțării unilaterale a contractului ;

e) pentru cauză de nulitate;

f) pentru alte cauze prevăzute de legislaţia în vigoare.

**18.2.** Cazuri specifice de încetare a contractului:

Autoritatea contractantă are dreptul de a denunța unilateral contractul în următoarele situații:

furnizorul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr. 98/2016;

contractul nu ar fi trebuit să fie atribuit furnizorului, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

**19. *Soluţionarea litigiilor***

**19.1**. Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**19.2**. Dacă achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din România.

**19.3**. Prezentul articol nu aduce atingere și nu îngrădește în niciun fel, dreptul achizitorului de a rezilia unilateral, în mod direct contractul în condițiile art. 14.1.

**20. *Limba care guvernează contractul***

**19.1.** Limba care guvernează contractul este limba română.

**21. *Comunicări***

**21.1. (1)** Orice comunicare între părţi, referitoare la îndeplinirea prezentului contract, trebuie să fie transmisă în scris.

 **(2)** Orice document scris trebuie înregistrat atât în momentul transmiterii cât şi în momentul primirii.

**21.2.** Comunicările între părţi se pot face şi prin telefon, fax sau e-mail, cu condiţia confirmării acestora.

**22. *Legea aplicabilă contractului***

**22.1.** Contractul va fi interpretat conform legilor din România.

Prezentul contract s-a încheiat în 2 exemplare, câte un exemplar pentru fiecare parte şi conţine .... pagini.

Autoritate contractantă, Contractant,

 Școala Națională de Grefieri